处世篇

《增广贤文》 · 佚名

在家由父，出家从师。父不记当年过，儿不记旧时仇。养儿防老，积谷防饥。鸡豚狗彘之畜，无失其时，数口之家，可以无饥矣。常将有日思无日，莫把无时当有时。树欲静而风不止，子欲养而亲不待。时来风送滕王阁，运去雷轰荐福碑。入门休问荣枯事，观看容颜便得知。官清书吏瘦，神灵庙主肥。息却雷霆之怒，罢却虎狼之威。饶人不是痴，过后得便宜。若争小可，便失大道。一年之计在于春，一日之计在于晨。一家之计在于和，一生之计在于勤。责人之心责己，爱己之心爱人。再三须慎意，第一莫欺心。宁可负我，切莫负人。再思可矣，一之谓甚。少壮不努力，老大徒伤悲。人有善愿，天必佑之。莫饮卯时酒，昏昏醉到酉。莫骂酉时妻，一夜受孤凄。种麻得麻，种豆得豆。天眼恢恢，报应甚速。受恩深处宜先退，得意浓时便可休。莫待是非来入耳，从前恩爱反为仇。莫道眼前无报应，分明折在子孙身。黑发不知勤学早，看看白首想悔迟。黄河尚有澄清日，岂可人无得运时。得宠思辱，居安思危。念念有如临敌日，心心常似过桥时。英雄行险道，富贵似花枝。人情莫道春光好，只怕秋来有冷时。送君千里，终须一别。但将冷眼看螃蟹，看你横行到几时。见事莫说，问事不知。闲事休管，无事早归。假缎染就真红色，也被旁人说是非。善事可作，恶事莫为。许人一物，千金不移。龙生龙子，虎生虎儿。龙游浅水遭虾戏，虎落平阳被犬欺。一举首登龙虎榜，十年身到凤凰池。十年寒窗无人问，一举成名天下知。酒债寻常处处有，人生七十古来稀。养儿待老，积谷防饥。常将有日思无日，莫把无时当有时。来如风雨，去似微尘。黑发不知勤学早，转眼便是白头翁。月过十五光明少，人到中年万事休。儿孙自有儿孙福，莫为儿孙作马牛。人生不满百，常怀千岁忧。今朝有酒今朝醉，明日愁来明日忧。路逢险处难回避，事到头来不自由。人贫不语，水平不流。一家养女百家求，一马不行百马忧。有花方酌酒，无月不登楼。三杯通大道，一醉解千愁。深山毕竟藏猛虎，大海终须纳细流。惜花须检点，爱月不梳头。大抵选他肌骨好，不搽红粉也风流。受恩深处宜先退，得意浓时便可休。莫待是非来入耳，从前恩爱反为仇。贫贱之知不可忘，糟糠之妻不下堂。一家之计在于和，一生之计在于勤。一朝天子一朝臣，一辈新鲜一辈陈。一苗露水一苗草，一朝天子一朝臣。当面论人无碍，背面论人有害。谁人背后无人说，哪个人前不说人。山高不算高，人心比天高。白水变酒卖，还嫌猪无糟。世事明如镜，人情暗似漆。光阴黄金难买，一世如驹过隙。良田万顷，日食一升。大厦千间，夜眠八尺。千经万典，孝义为先。一字入公门，九牛拖不出。八字衙门向南开，有理无钱莫进来。富从升合起，贫因不算来。家无读书子，官从何处来。万事不由人计较，一身都是命安排。快意事过，必惹非灾。人无千日好，花无百日红。小时是兄弟，长大各乡里。怨在不舍，患在豫防。下民易虐，上天难欺。人在家中坐，祸从天上来。但存方寸地，留与子孙耕。